Răzvan Lucescu a fost numit „Mourinho al săracului”, în presa din Grecia, după ce a adus-o pe PAOK la o singură victorie de titlul de campioană. Aris – PAOK, meciul de titlu pentru fostul selecţioner, e live în AntenaPLAY, duminică, de la ora 20:00.
Jurnaliştii de la Gazzetta.gr au vorbit despre faptul că PAOK a avut cel mai mic buget dintre cele patru echipe care au luptat la titlu, în această campanie. Aceştia l-au comparat pe Lucescu cu „The Special One”.
Răzvan Lucescu, numit „Mourinho al săracului” după ce a adus-o pe PAOK la o victorie de un titlu nesperat
„Mai există cineva care crede că după cele trei victorii consecutive, pe teren propriu, cu AEK, Olympiakos și Panathinaikos, PAOK nu merită titlul de campioană?
Mendilibar (n.r.-antrenorul lui Olympiakos) este antrenorul sezonului, dar PAOK este echipa cu cea mai mare realizare a stagiunii și asta i se datorează într-o mare parte lui ‘Mourinho al săracului’: neplăcut de mulți, dar meritoriul Răzvan Lucescu”, au scris cei de la gazzetta.gr.
Aris – PAOK, finala campionatului pentru Răzvan Lucescu, e live în AntenaPLAY
Echipa lui Răzvan Lucescu a avut parte de două „finale” perfecte, care i-au adus primul loc în Grecia, cu o singură etapă rămasă de disputat. PAOK le-a învins pe Olympiacos (2-0) şi Panathinaikos (4-1) şi a profitat de eşecul lui AEK Atena, pe terenul lui Olympiacos (0-2).
Rezultatele perfecte de miercuri l-au adus pe Răzvan Lucescu în postura de lider al Greciei, cu o singură etapă rămasă de disputat. Dar PAOK va avea nevoie de victorie, în deplasare, în uriaşa confruntare cu Aris, marea rivală din oraş. Marele avantaj este că fostul selecţioner este la mâna lui şi, în cazul unui succes, nu depinde de rezultatul de la Atena, unde AEK e marea favorită. În cazul în care AEK nu câştigă partida cu Lamia, atunci PAOK îşi adjudecă titlul şi cu un eşec cu Aris.
Astfel, PAOK are o mare şansă de a câştiga al patrulea titlu din istoria clubului şi al doilea sub comanda lui Răzvan Lucescu, care poate deveni cel mai important antrenor din istoria de 98 de ani a clubului din Salonic.
Programul ultimei etape din Grecia, duminică, 19 mai, ora 20:00
Aris – PAOK – AntenaPLAY
AEK – Lamia
Panathinaikos – Olympiacos – AntenaPLAY
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport in AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!